
הנדון: חוות דעת מקצועית במסגרת כוונה להתקשר עם ספק יחיד/ ספק חוץ

הבקשה מסתמכת על תקנה   3(29) / × 3(31) (סמן את התקנה המתאימה) לתקנות חובת מכרזים ועל הוראות תכ"ם, "פטור מחובת המכרז", מס'7.8.1 והוראת תכ"ם, "בחינת קיומם של ספקים ומיזמים", מס' 7.8.2.

	תיאור מהות ההתקשרות (רקע ופירוט התכונות של הטובין/השירות/העבודה)

	[bookmark: _GoBack]משרד הכלכלה והתעשייה מבקש להתקשר עם ספק לקבלת רשיונות גישה למאגר מידע הכולל מחקרים ונתונים בינ"ל בנושאים הבאים: 
(1) מאגר מידע כללי הכולל מחקרים וסקרי שוק בתחומים שונים ברחבי העולם;
(2) קבצי נתונים ומחקרים על בתחומי צרכנות במגוון מדינות, העדפות צרכנים (ובכלל זה קטגוריות צריכה און-ליין), ועוד;
(3) מידע ונתונים פיננסיים של חברות ציבוריות ברחבי העולם, והנגשתם בצורה תמציתית וממוקדת לצרכני המידע, סקירות ענפיות, וכדומה;
(4) מחקרים אודות תחום הסחר און ליין, התפתחויות בסחר האלקטרוני, ניתוחי מכר של עסקים ברשת, וכדומה;

הצרכים הנזכרים לעיל גובשו מול היחידות השונות ובהן אסטרטגיה ותכנון מדיניות, סחר חוץ (מטה ומערך הנספחים), מסחר ושירותים והממונה על חוקיות הייבוא. יובהר כי הגישה הינה למאגר מידע הכולל מידע קיים בלבד, ולא עבור מידע מותאם אישית.



האם קיים בנושא זה מכרז מרכזי של החשב הכללי או גורם ממשלתי מוסמך אחר?            כן     ×  לא

סוג ההתקשרות: (סמן X במקום המתאים)
	
	     טובין
	×  שירותים
	  ביצוע עבודה




	שם הספק:
	Statista, Inc.

	מספר הספק 
(ח.פ/ח.צ/ע.מ/מספר עמותה) 
	

	ספק זה הנו: 
	ספק יחיד 
	×ספק חוץ 

	אומדן / שווי ההתקשרות:
	34,161$

	תקופת ההתקשרות: 
	שנה




נימוקים כי הספק הוא ספק יחיד או כי הטובין הם טובי חוץ
(במקרה הצורך ניתן לצרף עמודים נוספים וכל מסמך רלוונטי נוסף)

נא להתייחס לסעיפים הבאים: 
1. האמצעים שבהם נערכו בדיקות לאיתור ספקים נוספים והכנת חוות דעת כולל פירוט מקורות מידע ופעולות שננקטו (לדוגמה חיפוש באינטרנט, התכתבות עם ספקים, פגישה או שיחה עם ספקים וכדומה).
2. ממצאי הבדיקה (אם ישנם ספקים נוספים בתחום ההתקשרות, יש לפרט את הסיבות לאי התאמתם לביצוע ההתקשרות עימם ואת הסיבות להיות הספק שלגביו נכתבה חוות הדעת ספק יחיד/ספק חוץ)
3. נימוקים והערות נוספות

	Statista הינה פלטפורמת מידע בלעדית המתמקדת בטרנדים בכלכלה העולמית ובמדינות שונות (ובכלל כך ישראל), הכוללת מגוון מחקרים וסקירות בתחומים כלכליים ועסקיים שונים, נתונים בינ"ל ממגוון מקורות ומדינות (ובכלל זה נתונים של חברות ציבוריות מרחבי העולם, מחירי Commodities, ועוד), סקרים תקופתיים המופצים בין עשרות אלפי צרכנים, סקירות ונתונים בתחום הסחר האלקטרוני (E-commerce), וכדומה. 
כך, האתר כולל מידע מפורט על מאות ענפים ותחומים שונים, דוגמת תעשייה, מסחר ושירותים, הייטק, בריאות, פיננסים וביטוח, אירוח ואוכל וכיו"ב. האתר כולל גם מידע מפורט ברמת שווקי הצריכה השונים: מזון ומשקאות, קוסמטיקה וטיפוח, הלבשה והנעלה, ריהוט וכיו"ב, כאשר לכל שוק מפורטים מדדי הביצועים העיקריים (כגון מכירות, הכנסות ומחירים). הנתונים הינם בפירוט לכל מדינה (ובכלל כך ישראל) ועם אפשרות לבצע השוואה בינלאומית. בנוסף, האתר כולל מחקרי שוק על נושאים ספציפיים ועל מדינות ספציפיות (לדוגמא: חברת אמזון, שילוח אווירי, שוק הדבש העולמי, מחקר על מדינת ישראל וכיו"ב). 
Statista הינה פלטפורמת המידע היחידה המכילה מידע נרחב ומפורט, שנותן מענה לצרכי מידע רחבים של המשרד, כאלו שידועים כבר עכשיו אך גם לצרכים עתידיים שהמשרד ירצה לפתח בעתיד. כמו כן המודולים הנוספים אליהם המשרד מבקש גישה לראשונה, כוללים מידע ונתונים זמינים ותמציתיים. יובהר כי ההתקשרות עם הספק הינה עבור תוצרי מדף, ואין בכוונת המשרד להתקשר עם הספק לרכישת תוצרים מותאמים אישית. 
ספקים נוספים של שירותים כגון אלו אינם מגיעים לרמת הפירוט הענפית ומגוון השירותים שמציעה Statista. כך, קיים ספק שמסוגל לספק תוצרים דומים, אך הוא מתמחה במחקרי שוק של ישראל בלבד ועבור מגוון מצומצם של ענפים. ספק נוסף יכול לספק בעיקר מידע על סיכוני אשראי ומידע ספציפי על חברות, ללא ראייה כוללת על השוק, תת-הענף ומאפייניו. 
חברת Statista אינה עובדת עם מפיצים ו/או סוכנים ורישיון השימוש נרכש ישירות ממנה, וכלל הצעת הערך ומידע נוסף על החברה סופק על ידי נציג של החברה שנמצא בישראל.











חוות דעתי זו ניתנת מתוקף היותי הסמכות המקצועית לנושא זה.

